Twee kinders doodgeryFoto: ER24 Volgens Werner Vermaak, woordvoerder van ER24, is paramedici omstreeks 10:30 na Wedelaweg ontbied. “Die lewelose liggame van die twee meisies het langs die pad gelê.” Hulle is op die toneel dood verklaar. Volgens Vermaak het die bestuurder van ŉ motor die twee meisies getref voordat die motor in ŉ sloot langs die pad tot stilstand gekom het. Die bestuurder en passasier in die voertuig is nie beseer nie. Die voorval word ondersoek.